b'\n_START_ARTICLE_\nGospod Hudournik\n_START_PARAGRAPH_\nGospod Hudournik je povest slovenskega pisatelja Frana Sale\xc5\xa1kega Fin\xc5\xbegarja. S to povestjo je \xc5\xbeelel otrokom in mladini pribli\xc5\xbeati naravo. Je slavospev naravi, kakr\xc5\xa1na je in kakr\xc5\xa1no premalo poznamo.\n_START_SECTION_\nLiterarni lik\n_START_PARAGRAPH_\nGlavni literarni lik je gospod Hudournik. Njegovo pravo ime je France Kali\xc5\xa1nik. Po poklicu je uradnik s svojo pisarno v Ljubljani. Je zelo preprost \xc4\x8dlovek, me\xc5\xa1\xc4\x8dan, ki pa to niti no\xc4\x8de biti. Njegovo pravo \xc5\xbeivljenje se za\xc4\x8dne \xc5\xa1ele, ko pride na de\xc5\xbeelo._NEWLINE_Zelo rad je zahajal v majhno bajtico, ki jo je sam stesal pod Stolom v Karavankah, ter jo poimenoval Murka. Vsako poletje si je vzel dopust, se odpravil na po\xc4\x8ditnice v svojo ko\xc4\x8dico ter se vrnil \xc5\xa1ele konec poletja. V \xc5\xbeivljenju je imel vrelikorat smolo in tako je bilo tudi pri tesanju bajtice. Kadarkoli je od\xc5\xa1el v planine, je vselej pri\xc4\x8delo de\xc5\xbeevati. Kmetje v dolini so to opazili in kadarkoli se je prikazal, so kri\xc4\x8dali: \xc2\xabBe\xc5\xbeimo Hudournik gre!\xc2\xab\xc2\xa0In zato se ga je tudi prijelo ime gospod Hudournik. Bil je samotar, dru\xc5\xbeine ni imel, njegov najbolj\xc5\xa1i prijatelj pa je bil pes Lisko. Dobil ga je po naklju\xc4\x8dju, ko je na vlaku, ko je odhajal na \xc5\xa1e ene zaslu\xc5\xbeene poletne po\xc4\x8ditnice, sre\xc4\x8dal biv\xc5\xa1o so\xc5\xa1olko Minco. Ta ga je sicer ogoljufala, saj mu je zatrdila, da je Lisko rodovni\xc5\xa1ki pes, in je zanj pla\xc4\x8dal veliko vsoto denarja, vendar pa sta se z Liskom kasneje dobro ujela in Hudourniku ni bilo nikoli \xc5\xbeal, da ga je kupil._NEWLINE_Tako sta Hudournik in njegov zvesti prijatelj vsako poletje prihajala v bajtico in tu do\xc5\xbeivljala \xc5\xa1tevilne dogodiv\xc5\xa1\xc4\x8dine. Poleg Liska je gospod Hudournik vedno skrbel za po\xc5\xa1kodovane ali la\xc4\x8dne \xc5\xbeivali. Dru\xc5\xbebo sta mu delala polha in martin\xc4\x8dek in vsako jutro je \xc4\x8dakal na teli\xc4\x8dka, ko je pastir mimo njegove ko\xc4\x8de peljal na pa\xc5\xa1o svoje govedo.\n_START_SECTION_\nInterpretacija\n_START_PARAGRAPH_\nGospod Hudournik, uradnik v Ljubljani, je vsako poletje odhajal na dopust v svojo bajtico - Murko. Ob njem je ves \xc4\x8das njegov pes Lisko, s katerim do\xc5\xbeivljata \xc5\xa1tevilne dogodiv\xc5\xa1\xc4\x8dine. Sre\xc4\x8data se z mi\xc5\xa1kami, martin\xc4\x8dkom, dobita obiske ...'